2.  ลักษณะการประกอบธุรกิจ

2.1 ประวัติความเป็นมา

สรุปประวัติความเป็นมาของ บริษัท ซิโน-ไทย รีซอร์เซส ดีเวลลอปเม้นท์ จำกัด (มหาชน) เดิมชื่อ
บริษัท อ่าวขามไทย จำกัด ได้ดังนี้

ปี 2521 จดทะเบียนเป็นบริษัทจำกัด เมื่อวันที่ 29 มิถุนายน 2521
เพื่อประกอบกิจการเหมืองแร่ดีบุกในทะเล

ปี 2522 เปิดดำเนินการ เมื่อวันที่ 2 มกราคม 2522

จดทะเบียนเป็นหลักทรัพย์จดทะเบียนในตลาดหลักทรัพย์แห่งประเทศไทย เมื่อวันที่ 9 กรกฎาคม
2522

ปี 2536 บริษัทฯ เริ่มประสบภาวะขาดทุนเนื่องจากราคาดีบุกตกต่ำทั่วโลก

คณะกรรมการบริษัทฯ มีมติหยุดดำเนินการขุดแร่ดีบุกเป็นการชั่วคราว เมื่อวันที่ 19 สิงหาคม 2536
และทบทวนแนวทางการดำเนินธุรกิจที่มีต้นทุนต่ำลง

ปี 2537 บริษัทฯ ได้เริ่มดำเนินการขุดแร่ดีบุกอีกครั้งในเดือนมกราคม
โดยการจ้างผู้รับเหมาดำเนินการ

ต่อมา วันที่ 17 ธันวาคม 2537 ผู้รับเหมาของบริษัทฯ ได้แจ้งหยุดดำเนินการขุดแร่
เนื่องจากราคาดีบุกยังคงตกต่ำอย่างต่อเนื่อง

บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด(มหาชน)
ได้เข้าถือหุ้นร่วมกับสำนักงานทรัพย์สินส่วนพระมหากษัตริย์ ธนาคารไทยพาณิชย์ จำกัด (มหาชน)
และกระทรวงการคลังในสัดส่วนร้อยละ 19.50, 15.00, 10.00, และ 5.00
ของทุนชำระแล้วของบริษัทฯ ตามลำดับ และได้ส่งตัวแทนร่วมในทีมงานคณะกรรมการบริหารชุดใหม่
เพื่อพิจารณาทิศทางการดำเนินธุรกิจ ปรับปรุงการดำเนินงานและการบริหาร

จดทะเบียนแปรสภาพเป็นบริษัทมหาชน จำกัด เมื่อวันที่ 9 มิถุนายน 2537

บริษัทฯ ได้แจ้งการหยุดประกอบธุรกิจแร่ดีบุกเป็นการชั่วคราว ต่อตลาดหลักทรัพย์ฯ ตั้งแต่วันที่ 17
ธันวาคม 2537

ปี 2538 บริษัทฯ ได้ทำสัญญาให้เช่าเรือขุดแร่ 2 ลำและเรือลำเลียง 5 ลำ กับบริษัทต่างประเทศ
ซึ่งมีผลบังคับใช้ตั้งแต่วันที่ 20 ตุลาคม 2538 เป็นระยะเวลา 180 วัน และสามารถต่ออายุสัญญาได้

ปี 2539 บริษัทซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน)
ได้เข้าซื้อหุ้นของบริษัทฯ เพิ่มเติมจากผู้ถือหุ้นรายอื่นๆ รวมเป็นร้อยละ 51
ของจำนวนหุ้นทั้งหมดของบริษัทฯ และเปลี่ยนชื่อเป็น บริษัท ซิโน-ไทย รีซอร์ส ดีเวลลอปเม้นท์
จำกัด (มหาชน) เมื่อวันที่ 30 พฤษภาคม 2539
เพื่อดำเนินธุรกิจหลักเกี่ยวกับการประกอบกิจการเหมืองแร่ การพัฒนาทรัพยากร และสินทรัพย์ต่างๆ

บริษัทฯ ได้จ้างผู้รับเหมาทำการขุดแร่ดีบุกในเขตประทานบัตรของบริษัทฯ
โดยกำหนดเริ่มดำเนินการตั้งแต่วันที่ 30 พฤศจิกายน 2539

ปี 2540 เปลี่ยนชื่อเป็น บริษัท ซิโน-ไทย รีซอร์เซส ดีเวลลอปเม้นท์ จำกัด (มหาชน) เมื่อวันที่
19 พฤษภาคม 2540 เพื่อให้สอดคล้องกับวัตถุประสงค์หลักในการประกอบกิจการเหมืองแร่
ซึ่งมิได้จำกัดเฉพาะการทำเหมืองแร่ดีบุก

วันที่ 25 ตุลาคม 2540 ผู้รับเหมาขุดแร่ดีบุกรายเดิมของบริษัทฯ ได้ขอยกเลิกสัญญาจ้าง
เนื่องจากแผนที่สำรวจแหล่งแร่ดีบุกมีความคลาดเคลื่อนจากสภาพในขณะนั้น
ทำให้เครื่องจักรและอุปกรณ์ของผู้รับเหมา ไม่เหมาะสมกับระดับความลึกของน้ำทะเล

บริษัทฯ
ได้รับแจ้งเรื่องการเข้าข่ายอาจถูกเพิกถอนหลักทรัพย์จากการเป็นหลักทรัพย์จดทะเบียนในตลาดหลักทรัพย์แห่งประเทศไทย
เมื่อวันที่ 17 ธันวาคม 2540

บริษัทฯ ได้เริ่มดำเนินการเหมืองหินอุตสาหกรรมในเดือนธันวาคม 2540

ปี 2541 บริษัทฯ ได้แต่งตั้ง บริษัทหลักทรัพย์ หยวนต้า (ประเทศไทย) จำกัด (ชื่อเดิม
บริษัทหลักทรัพย์

คาเธ่ย์แคปปิตอล จำกัด)
เป็นที่ปรึกษาทางการเงินในการจัดทำแผนดำเนินการเพื่อแก้ไขเหตุแห่งการเข้าข่ายอาจถูกเพิกถอนหลักทรัพย์ดังกล่าว

เดือนมกราคม 2541 บริษัทต่างประเทศได้ขอยกเลิกสัญญาเช่าเรือขุด 2 ลำ และเรือลำเลียง 5
ลำ

บริษัทฯ ได้ตกลงทำสัญญากับผู้รับเหมาขุดแร่ดีบุกรายใหม่ โดยมีอายุสัญญา 3 ปี เริ่มตั้งแต่วันที่ 1
มีนาคม 2541

ปี 2542 บริษัทฯ ได้มีการลงนามในสัญญาจ้างทำเหมืองแร่ดีบุกในทะเลเพิ่มเติม
โดยสัญญาดังกล่าวมีอายุ 3 ปี เริ่มตั้งแต่วันที่ 1 กรกฎาคม 2542 ในแนวเขตพื้นที่ที่ระบุ
ซึ่งเป็นส่วนหนึ่งของประทานบัตรที่ 17996/12395 และ 17997/12563

บริษัทฯ ได้รับมติจากที่ประชุมวิสามัญผู้ถือหุ้นครั้งที่ 1/2542 เมื่อวันที่ 14 ธันวาคม 2542
อนุมัติดำเนินการตามแผนดำเนินการเพื่อแก้ไขเหตุที่หุ้นสามัญของบริษัทฯ
อาจถูกเพิกถอนจากการเป็นหลักทรัพย์จดทะเบียนในตลาดหลักทรัพย์แห่งประเทศไทย
โดยกำหนดแผนดำเนินการเป็นเวลา 5 ปี ตั้งแต่ปี 2542-2546
และคาดว่าจะดำเนินการขออนุมัติปลด “SP” ภายในปี 2547

ปี 2543 บริษัทฯ ได้รับอนุญาตจากตลาดหลักทรัพย์แห่งประเทศไทยปลด “SP”
ให้เปิดการซื้อขายหลักทรัพย์ของบริษัทฯ ในหมวด REHABCO ได้ตั้งแต่วันที่ 6 มีนาคม 2543
เป็นต้นไป

ในเดือนตุลาคม 2543 บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน)
(STECON) ได้โอนหุ้นที่ถือทั้งหมดให้กับบริษัท สเตคอน เอเอ็มซี จำกัด ซึ่งจัดตั้งโดยกลุ่มเจ้าหนี้ของ
STECON

ปี 2544 บริษัทฯ ได้ประกอบธุรกิจหลักด้านเมืองแร่ ได้แก่เหมืองแร่ดีบุก
และเหมืองหินอุตสาหกรรมซึ่งยังคงอยู่ในการดำเนินการตามแผนดำเนินการเพื่อแก้ไขเหตุแห่งการเข้าข่ายอาจถูกเพิกถอน
ที่ได้รับมติจากที่ประชุมวิสามัญผู้ถือหุ้นครั้งที่ 1/2542 ในปี 2542 ต่อมาในวันที่ 30 กันยายน 2544
ผู้รับจ้างขุดแร่ดีบุกได้ขอยกเลิกสัญญาเช่าเรือขุดแร่ทั้ง 2
ลำเนื่องจากได้มีการเปลี่ยนแปลงผู้บริหารในบริษัทของผู้รับจ้าง
แต่ผู้รับจ้างยังคงรับจ้างทำเหมืองแร่ดีบุกในทะเลของบริษัทฯ อยู่ต่อไปจนถึง วันที่ 31 ธันวาคม
2544

ปี 2545 เมื่อวันที่ 27 กุมภาพันธ์ 2545 บริษัทฯ ได้แต่งตั้ง บริษัทหลักทรัพย์ฟิลลิป(ประเทศไทย)
จำกัด

(มหาชน) เป็นที่ปรึกษาทางการเงินฯ แทนบริษัทหลักทรัพย์หยวนต้า(ประเทศไทย) จำกัด เนื่องจาก
บล.หยวนต้า จำกัด ได้ควบรวมกิจการกับ บล.กิมเอ็ง(ประเทศไทย) จำกัด
และได้ระงับการปฏิบัติหน้าที่เป็นที่ปรึกษาทางการเงิน

บริษัทฯ ได้ดำเนินการซ่อมแซมเรือขุดแร่และสร้างโรงแต่งแร่ใหม่
เพื่อดำเนินการทำเหมืองแร่ดีบุกโดยได้ดำเนินการตั้งแต่ต้นปีจนถึงวันที่ 16 กันยายน 2545 บริษัทฯ
ได้หยุดการทำเหมืองแร่ดีบุกเนื่องจากผลตอบแทนที่ได้จากการทำเหมืองไม่คุ้มค่ากับการลงทุน
แต่อย่างไรก็ตามบริษัทฯ ยังคงว่าจ้างผู้รับเหมาซึ่งใช้เรือขุดของบริษัทฯ ตั้งแต่เดือนมิถุนายน 2545
จนถึงปัจจุบัน

ปี 2546 บริษัทฯ ขายเรือขุด 2 ลำ พร้อมเรือบริวาร 3 ลำ เมื่อวันที่ 18 มกราคม 2546

ในไตรมาสที่ 1 ปี 2546 บริษัทฯ ได้เจรจาปรับโครงสร้างหนี้อีกครั้งและมีผลสรุปกับธนาคารเจ้าหนี้
กล่าวคือ ธนาคารฯ ให้บริษัทฯ
ชำระหนี้ด้วยทรัพย์สินที่ติดจำนองและไม่ติดจำนองพร้อมเงินสดและการแปลงหนี้เป็นทุน
ซึ่งขณะนี้อยู่ในระหว่างดำเนินการขออนุมัติจากที่ประชุมใหญ่สามัญผู้ถือหุ้น

การเปลี่ยนแปลงและพัฒนาการสำคัญของการประกอบธุรกิจและบริหารงาน 5 ปีที่ผ่านมา

ในรอบ 5 ปี ที่ผ่านมา บริษัทฯ ได้มีการพัฒนาการในการประกอบธุรกิจหลักด้านเหมืองแร่
ซึ่งแต่เดิมเน้นในการทำเหมืองแร่ดีบุกในทะเล ณ อ่าวภูเก็ต และอ่าวบางเทา จังหวัดภูเก็ต
เป็นส่วนใหญ่
และได้ขยายการประกอบธุรกิจเพิ่มในการทำเหมืองหินอุตสาหกรรมเพื่อการก่อสร้างในปี 2539
ต่อมาบริษัทฯ มีแผนงานที่จะหามูลค่าเพิ่มให้แก่ผลิตภัณฑ์
ซึ่งขณะนี้อยู่ในระหว่างการศึกษาสำรวจความเป็นไปได้ของการผลิตแร่ Calcite และ ปูนขาว
ซึ่งเป็นสายแร่ที่เกิดในเขตประทานบัตรของบริษัทฯ
และบริษัทในเครือเพื่อทำการจำหน่ายให้แก่ลูกค้าที่ต้องการนำไปใช้ผสมในอุตสาหกรรมอาหารสัตว์
เครื่องสำอาง น้ำตาลเป็นต้น ปัจจุบันบริษัทฯ ได้ชะลอแผนงานที่จะหามูลค่าเพิ่มให้แก่ผลิตภัณฑ์
เนื่องจากภาวะเศรษฐกิจโดยรวมยังไม่เอื้ออำนวยให้ขยายการลงทุนเพิ่ม

[TABLE]

(1) ข้อมูลบริษัทย่อย

  -ไม่มี-

(2) ข้อมูลบริษัทร่วม

+------------------------+---+-------------------------------------------+
| ชื่อบริษัท                 | : | บริษัท ทรัพยากรสมุทร จำกัด                     |
+------------------------+---+-------------------------------------------+
| ที่ตั้งสำนักงาน             | : | ชั้น 2 อาคาร ซิโน-ไทยทาวเวอร์ 32/23 ถนนสุขุมวิท  |
|                        |   | 21 (ซอยอโศก)                              |
|                        |   |                                           |
|                        |   | แขวงคลองเตยเหนือ เขตวัฒนา กรุงเทพฯ 10110     |
+------------------------+---+-------------------------------------------+
| ที่ตั้งสำนักงานสาขา         | : | 10 ซอยสะพานหิน ถนนภูเก็ต ตำบลตลาดใหญ่         |
|                        |   | อำเภอเมือง จังหวัดภูเก็ต                       |
|                        |   |                                           |
|                        |   | โทรศัพท์ 0-7621-2232                        |
+------------------------+---+-------------------------------------------+
| จดทะเบียนเป็นบริษัทจำกัด    |   | เลขที่ 675/2524 วันที่ 26 มีนาคม 2524           |
+------------------------+---+-------------------------------------------+
| ประเภทกิจการ            | : | สำรวจและทำเหมืองแร่ดีบุกในทะเล                |
+------------------------+---+-------------------------------------------+
| ทุนจดทะเบียนที่เรียกชำระแล้ว | : | ณ วันที่ 31 ธันวาคม 2545                      |
|                        |   |                                           |
|                        |   | 72,000,000 บาท แบ่งเป็นหุ้นสามัญ จำนวน 720,000 |
|                        |   | หุ้น                                        |
|                        |   |                                           |
|                        |   | มูลค่าที่ตราไว้หุ้นละ 100 บาท                    |
+------------------------+---+-------------------------------------------+

  ผู้ถือหุ้น ณ วันที่ 31 ธันวาคม 2545

ชื่อ จำนวน ร้อยละของ

  หุ้นที่ถือ ทุนจดทะเบียน

  1. บมจ. ซิโน-ไทย รีซอร์เซส ดีเวลลอปเม้นท์ 226,075 หุ้น 31.40 %

2. บรรษัทการเงินระหว่างประเทศ 115,200 หุ้น 16.00 %

3.  3. บ.อ่าวขามติน จำกัด 117,360 หุ้น 16.30 %

4. บ. ซะเทินกินตา คอนโซลิเดเต็ด จำกัด 117,360 หุ้น 16.30 %

  5. บมจ.ทุ่งคาฮาเบอร์ 72,000 หุ้น 10.00 %

  6. บมจ.ธนาคารไทยพาณิชย์ 72,000 หุ้น 10.00 %

  7. อื่นๆ 5 หุ้น 0.00 %

  รวม 720,000 หุ้น 100.00 %

  คณะกรรมการ ณ วันที่ 31 ธันวาคม 2545

+--------------+---+-----------------------------------------------------+
|              |   | ชื่อ ตำแหน่ง                                           |
+--------------+---+-----------------------------------------------------+
|              |   | 1.  นายประกิต ประทีปะเสน ประธานกรรมการ                |
|              |   |                                                     |
|              |   | 2.  นายราชัน กาญจนะวณิชย์ กรรมการ                      |
|              |   |                                                     |
|              |   | 3.  นายอึ้ง วาย ชอย กรรมการ                           |
|              |   |                                                     |
|              |   | 4.  นายวิทูร สมบูรณ์ กรรมการ                            |
|              |   |                                                     |
|              |   | 5.  นายวารินทร์ เชิดบุญเมือง กรรมการ                     |
|              |   |                                                     |
|              |   | 6. นายชลพรรณ วงษ์สิงห์ กรรมการ                         |
+--------------+---+-----------------------------------------------------+

รอบระยะเวลาบัญชี : 1 ตุลาคม - 30 กันยายน

ผู้สอบบัญชี : นายประวิทย์ วิภูศิริคุปต์ ผู้สอบบัญชีรับอนุญาตเลขที่ 3752

บริษัท สำนักงาน เอ เอ็ม ซี จำกัด

2.3 โครงสร้างรายได้ของบริษัท

หน่วย : ล้านบาท

  ---------------- --------- --------- --------- --------- --------- ---------
  ผลิตภัณฑ์           ปี 2543              ปี 2544              ปี 2545    

                   รายได้     %         รายได้     %         รายได้     %

  1. แร่ดีบุก         99.88     80.12     110.64    83.28     27.06     63.93

  2. หินอุตสาหกรรม   20.59     16.51     19.07     14.35     15.27     36.07

  เพื่อการก่อสร้าง                                                       

  3.               4.20      3.37      3.15      2.37      -         -
  ธุรกิจให้เช่าเรือขุด                                                     

  รวม              124.67    100       132.86    100       42.33     100
  ---------------- --------- --------- --------- --------- --------- ---------

2.4 เป้าหมายการดำเนินธุรกิจของบริษัทฯ

บริษัทฯ มีแผนการในการดำเนินธุรกิจเดิมต่อไป โดยการประกอบธุรกิจหลัก 2 ประการคือ

1.  เหมืองแร่ดีบุก

2.  เหมืองหินอุตสาหกรรม

เหมืองแร่ดีบุก

บริษัทฯ ได้จ้างผู้รับเหมาอิสระทำการขุดแร่ในเขตพื้นที่ประทานบัตรของบริษัทฯ
เพื่อเป็นการลดต้นทุนการดำเนินงาน โดยบริษัทฯ จะได้รับส่วนต่างจากแร่ที่ขายได้
ในอัตราประมาณร้อยละ 8-40 ขึ้นกับปริมาณและราคาของแร่ที่จำหน่ายได้ โดยค่าใช้จ่ายต่างๆ
ให้เป็นของผู้รับเหมาทั้งหมด สำหรับในปี 2545 บริษัทฯ
ได้ดำเนินการปรับปรุงซ่อมแซมเรือขุดแร่และสร้างโรงแต่งแร่ใหม่ เพื่อดำเนินการทำเหมืองแร่ดีบุก
โดยได้ดำเนินการตั้งแต่ต้นปีจนถึงวันที่ 16 กันยายน 2545 บริษัทฯ
ได้หยุดการทำเหมืองโดยใช้เรือขุดของบริษัทฯ เนื่องจากผลตอบแทนไม่คุ้มค่าการลงทุน

ปัจจุบันถึงแม้ว่าบริษัทฯ จะจำหน่ายแร่ดีบุกที่ผลิตได้ทั้งหมดให้แก่บริษัท ไทยแลนด์ สเมลติ้ง แอนด์
รีไฟนิ่ง จำกัด แต่บริษัทฯ ก็มิได้มีข้อจำกัดว่าจะต้องขายให้แก่บริษัทนี้บริษัทเดียว บริษัทฯ
มีโอกาสที่จะเสนอขายให้แก่ผู้ซื้อรายใดก็ได้ที่ให้ราคาสูงสุด นอกจากนี้บริษัทฯ
หามูลค่าเพิ่มให้แก่สินแร่ดีบุกที่ขุดได้ กล่าวคือหลังจากแยกแร่ดีบุกออกไปแล้ว แร่อื่นๆ
ที่คงเหลืออยู่ในลักษณะขี้แร่ ซึ่งมีส่วนประกอบของแร่ที่มีมูลค่าสูงปะปน เช่น แทนทาลัม อิมิไน๊ท์
เซอร์คอน เป็นต้น

เหมืองหินอุตสาหกรรม

การประกอบธุรกิจเหมืองหินอุตสาหกรรม
มีความเป็นไปได้ในการลงทุนโดยกลุ่มลูกค้าจะเป็นโครงการของภาครัฐบาลและเอกชน
จึงเป็นธุรกิจที่จะสร้างผลกำไรให้แก่บริษัทฯ ได้ในอนาคต แต่ในระยะสั้น
เนื่องจากเศรษฐกิจของประเทศยังคงชะลอตัว โดยเฉพาะธุรกิจอสังหาริมทรัพย์
การลงทุนก่อสร้างโรงโม่หิน และติดตั้งเครื่องจักรต่างๆ ต้องอาศัยระยะเวลาในการสร้างยอดขาย
ประกอบกับภาระดอกเบี้ยและค่าใช้จ่ายตัดจ่ายจากการลงทุนทำให้ผลการดำเนินงานในช่วงแรกปรากฏผลขาดทุน
แต่ถ้าพิจารณาเฉพาะเงินหมุนเวียน (Cash Flow)
ธุรกิจหินอุตสาหกรรมสามารถสร้างเงินหมุนเวียนเพียงพอกับการดำเนินงานเฉพาะส่วนได้ บริษัทฯ
เชื่อมั่นว่าถ้าเศรษฐกิจของประเทศเริ่มฟื้นตัว ธุรกิจ

เหมืองหินอุตสาหกรรมจะสามารถกำไรได้ และนอกจากนี้โครงการต่างๆ ของภาครัฐ
ที่จะกระจายความเจริญสู่ภูมิภาค ก็มีส่วนช่วยเพิ่มโอกาสในการขายให้แก่บริษัทฯ มากขึ้น

บริษัทฯ ได้เน้นด้านการตลาด
โดยการเข้าพบลูกค้าถึงสถานที่ที่ทำการของลูกค้าเพื่อนำเสนอสินค้าและบริการที่ดี

3. การตลาดและภาวะการแข่งขัน

  ปัจจุบันบริษัทฯ ประกอบธุรกิจหลัก ดังนี้

  -เหมืองแร่ดีบุกในทะเล

  -เหมืองหินอุตสาหกรรม

  เหมืองแร่ดีบุกในทะเล

(1) ลักษณะผลิตภัณฑ์

เหมืองแร่ดีบุกในทะเล: แร่ดีบุกที่ได้รับการแต่งแร่แล้วเป็นแร่ดิบ

บริษัทฯ ได้รับประทานบัตรเหมืองแร่ดีบุกในทะเลจากรัฐบาลรวม 2 แปลง คือ ประทานบัตรที่
17996/12395 ครอบคลุมพื้นที่ประมาณ 18,855 ไร่ บริเวณอ่าวภูเก็ต และประทานบัตรที่
17997/12563 ครอบคลุมพื้นที่ประมาณ 7,065 ไร่ บริเวณอ่าวบางเทา จังหวัดภูเก็ต ตั้งแต่ปี
2522 ประทานบัตรดังกล่าวมีอายุ 25 ปี โดยสิ้นสุดอายุประทานบัตรในปี 2547

แต่เดิมบริษัทฯ ทำการขุดแร่โดยใช้เรือขุดของบริษัทฯ
ทำการขุดแร่ทั้งในส่วนของพื้นที่ประทานบัตรของบริษัทฯ และรับจ้างขุดแร่ให้กับบริษัทอื่นๆ
ต่อมาเพื่อเป็นการหาวิธีการทำเหมืองที่มีค่าใช้จ่ายต่ำกว่าการที่บริษัทฯ ดำเนินการเอง บริษัทฯ
จึงได้ทำสัญญาจ้างผู้รับเหมาทำเหมืองแร่ดีบุกในทะเลแทน

สรุปสาระสำคัญของประทานบัตรที่ 17996/12395

วันที่ได้รับประทานบัตร 21 กุมภาพันธ์ 2522

ผู้รับประทานบัตร บริษัท ซิโน-ไทย รีซอร์เซส ดีเวลลอปเม้นท์ จำกัด (มหาชน)

(เดิมชื่อ บริษัท อ่าวขามไทย จำกัด)

ผู้ออก กระทรวงอุตสาหกรรม โดยทรัพยากรธรณีประจำท้องที่

วัตถุประสงค์ เพื่อการทำเหมืองแร่ดีบุกในทะเล โดยวิธีเหมืองเรือขุด

ที่ตั้ง ตำบล รัษฎา อำเภอเมืองภูเก็ต จังหวัดภูเก็ต

เนื้อที่ 18,855 ไร่ 1 งาน 59 ตารางวา

อายุประทานบัตร 25 ปี นับแต่วันที่ 21 กุมภาพันธ์ 2522 ถึง 20 กุมภาพันธ์ 2547

สรุปสาระสำคัญของประทานบัตรที่ 17997/12563

วันที่ได้รับประทานบัตร 14 สิงหาคม 2522

ผู้รับประทานบัตร บริษัท ซิโน-ไทย รีซอร์เซส ดีเวลลอปเม้นท์ จำกัด (มหาชน)

(เดิมชื่อ บริษัท อ่าวขามไทย จำกัด)

ผู้ออก กระทรวงอุตสาหกรรม โดยทรัพยากรธรณีประจำท้องที่

วัตถุประสงค์ เพื่อการทำเหมืองแร่ดีบุกในทะเล โดยวิธีเหมืองเรือขุด

ที่ตั้ง ตำบลเชิงทะเล อำเภอถลาง จังหวัดภูเก็ต

เนื้อที่ 7,064 ไร่ 2 งาน 66 ตารางวา

อายุประทานบัตร 25 ปี นับแต่วันที่ 14 สิงหาคม 2522 ถึง 13 สิงหาคม 2547

สรุปสาระสำคัญของสัญญาจ้างทำเหมืองแร่ดีบุกในทะเล

วันที่ทำสัญญา 3 มิถุนายน 2545

คู่สัญญา บริษัท ซิโน-ไทย รีซอร์เซส ดีเวลลอปเม้นท์ จำกัด (มหาชน) “ผู้ว่าจ้าง” กับ

ห้างหุ้นส่วนจำกัด น้ำเค็มธุรกิจ “ผู้รับจ้าง”

อายุสัญญา 3 ปี โดยเริ่มนับตั้งแต่วันที่ 3 มิถุนายน 2545

ขอบเขตการจ้าง เพื่อการทำเหมืองแร่ดีบุกในทะเล (หมายความรวมถึง การขุด ขน และแต่งแร่
ที่ได้จากการทำเหมืองแร่ ตามกรรมวิธีการทำเหมือง การขนแร่ไปยังโรงถลุง
ตลอดจนการขายแร่ในนามผู้ว่าจ้าง) ภายในแนวเขตพื้นที่ที่ระบุ ซึ่งเป็นส่วนหนึ่งของประทานบัตรที่
17996/12395 ในท้องที่อำเภอเมือง จังหวัดภูเก็ต โดยใช้เจ้าหน้าที่ คนงาน
เรือขุดที่เช่าจากบริษัทฯ และค่าใช้จ่ายของผู้รับจ้างทุกอย่าง เว้นแต่จะกำหนดเป็นอย่างอื่น

อัตราค่าจ้าง ผู้ว่าจ้างตกลงจ่ายค่าจ้างให้แก่ผู้รับจ้างเป็นเงินบาทไทย
จากเงินสุทธิที่ได้รับจากการขายแร่ทุกครั้ง ในอัตราต่อผลผลิต 1 เดือนปฏิทิน ดังต่อไปนี้

1. ดีบุกในปริมาณตั้งแต่ 1 – 1,200 หาบ ค่าจ้างร้อยละ 88 ของเงินสุทธิ

2. ดีบุกส่วนที่เกิน 1,200 หาบ แต่ไม่เกิน 1,500 หาบ ค่าจ้างร้อยละ 80 ของเงินสุทธิ

3. ดีบุกส่วนที่เกิน 1,500 หาบ แต่ไม่เกิน 2,000 หาบ ค่าจ้างร้อยละ 75 ของเงินสุทธิ

4. ดีบุกส่วนที่เกิน 2,000 หาบ แต่ไม่เกิน 2,500 หาบ ค่าจ้างร้อยละ 70 ของเงินสุทธิ

5. ดีบุกส่วนที่เกิน 2,500 หาบ แต่ไม่เกิน 3,000 หาบ ค่าจ้างร้อยละ 65 ของเงินสุทธิ

6. ดีบุกส่วนที่เกิน 3,000 หาบ ขึ้นไป ค่าจ้างร้อยละ 60 ของเงินสุทธิ

ในกรณีที่ราคาโลหะดีบุกเฉลี่ยในแต่ละเดือนปฏิทินไม่ถึง 17 เหรียญมาเลเซียริงกิตต่อกิโลกรัม

ให้ใช้ราคาดังนี้

1. ดีบุกในปริมาณตั้งแต่ 1 – 1,200 หาบ ค่าจ้างร้อยละ 92 ของเงินสุทธิ

2. ดีบุกส่วนที่เกิน 1,200 หาบ แต่ไม่เกิน 1,500 หาบ ค่าจ้างร้อยละ 88 ของเงินสุทธิ

3. ดีบุกส่วนที่เกิน 1,500 หาบขึ้นไป ค่าจ้างร้อยละ 80 ของเงินสุทธิ

(เงินสุทธิ หมายถึง เงินที่ผู้ว่าจ้างได้จากการขายแร่
หักด้วยค่าใช้จ่ายในการถลุงแร่ตามข้อกำหนดและเงื่อนไขในการซื้อแร่ของโรงถลุง และภาษีอื่นใด
ซึ่งโรงถลุงหักไว้ ณ ที่จ่ายตามกฎหมาย ค่าภาคหลวง ค่ามูลภัณฑ์กันชน เงินบำรุงพิเศษ
และเงินอื่นใดที่รัฐเรียกเก็บเป็นค่าธรรมเนียม)

(2) การตลาดและภาวะแข่งขัน

4.  ก. กลยุทธ์การตลาด

ปัจจุบันบริษัทฯ ได้จำหน่ายแร่ดีบุกที่ผลิตได้ทั้งหมดให้แก่ บริษัท ไทยแลนด์ สเมลติ้ง แอนด์ รีไฟนิ่ง
จำกัด ซึ่งเป็นผู้ประกอบการโรงงานถลุงแร่ดีบุกรายใหญ่รายเดียวในประเทศไทยที่ยังดำเนินธุรกิจอยู่
มีโรงงานตั้งอยู่ในจังหวัดภูเก็ต สำหรับราคาซื้อขาย จะกำหนดตามราคาตลาดดีบุกที่ซื้อขาย ณ
ตลาดกรุงกัวลาลัมเปอร์ ประเทศมาเลเซีย ซึ่งเป็น

ราคากลางที่อ้างอิงกับราคาซื้อขายแร่ดีบุกในตลาดโลก ณ กรุงลอนดอน ประเทศอังกฤษ
แต่อย่างไรก็ตามบริษัทฯ สามารถจำหน่ายแร่ดีบุกให้ผู้ประกอบการรายอื่นได้ ในกรณีที่ได้ราคาที่ดีกว่า
ซึ่งในกรณีที่มีมากกว่า 1 ราย
ก็อาจใช้วิธีการประมูลราคาหรือเปรียบเทียบราคาก่อนที่จะจำหน่ายให้แก่รายที่เสนอราคาสูงสุด

ข. ลักษณะลูกค้า

บริษัทฯ ผลิตแร่ได้ทั้งหมด จะขายให้กับ บริษัท ไทยแลนด์ สเมลติ้ง แอนด์ รีไฟนิ่ง จำกัด
ซึ่งเป็นผู้ประกอบการโรงงานถลุงแร่ดีบุกรายใหญ่ ในประเทศไทย ตั้งอยู่ที่จังหวัดภูเก็ต

ค. นโยบายการตั้งราคา

ราคาขายแร่ดีบุก จะกำหนดราคาขายในแต่ละวันที่ส่งแร่ขาย ตามราคาตลาดดีบุกที่ซื้อขาย ณ
ตลาดกรุงกัวลาลัมเปอร์ ประเทศมาเลเซีย

ง. ภาวะอุตสาหกรรม

โลหะดีบุกเป็นผลิตภัณฑ์ที่ได้จากการนำสินแร่ดีบุกมาผ่านกระบวนการผลิตและนำไปใช้ประโยชน์เป็นวัตถุดิบสำหรับอุตสาหกรรมต่อเนื่องหลายประเภท
ความต้องการสินแร่ของโรงงานถลุงยังคงมีอยู่อย่างต่อเนื่อง
จึงจำเป็นต้องมีการนำเข้าสินแร่ดีบุกจากต่างประเทศ
จนปัจจุบันประเทศไทยได้เปลี่ยนฐานะจากผู้ผลิตสินเเร่ดีบุกเป็นผู้นำเข้าสินแร่ดีบุก

จ. แนวโน้มการเจริญเติบโตของอุตสาหกรรม

ในขณะที่ปริมาณสินแร่ดีบุกที่ผลิตได้ภายในประเทศมีไม่เพียงพอกับความต้องการดังกล่าว อีกทั้งบริษัท
ไทยแลนด์ สเมลติ้ง แอนด์ รีไฟนิ่ง จำกัด
ซึ่งเป็นโรงถลุงแร่ดีบุกแห่งเดียวในประเทศที่เปิดดำเนินอยู่ในขณะนี้ รับซื้อสินแร่ดีบุกจากผู้ผลิตทั้งหมด
ดังนั้นแนวโน้มการเจริญเติบโตของอุตสาหกรรมผลิตสินแร่ดีบุกในประเทศ จึงมีโอกาสที่จะขยายตัว

  ฉ. ภาวะการแข่งขัน

ภาวะการแข่งขันในอุตสาหกรรมผลิตแร่ดีบุกในประเทศค่อนข้างต่ำ
เนื่องจากบริษัทผู้รับซื้อแร่ดีบุกดิบจะรับซื้อแร่ดีบุกดิบทั้งหมดที่ผลิตได้
ดังนั้นปริมาณการจำหน่ายของบริษัทผู้ผลิตแต่ละราย
จึงขึ้นอยู่กับความสามารถในการผลิตของบริษัทนั้นๆ ทั้งในแง่ของประสิทธิภาพในการทำเหมือง
ความสมบูรณ์ของแหล่งแร่และการจัดการองค์กร
แต่ภาวะดีบุกในตลาดโลกยังไม่มีความมั่นคงในระดับที่คาดหมาย
เนื่องจากไม่สามารถควบคุมปริมาณการผลิตและส่งออกของประเทศต่างๆ ได้
จึงทำให้ปริมาณแร่ดีบุกมีเกินความต้องการส่งผลให้ราคาดีบุกตกต่ำลงอย่างต่อเนื่อง

ช. ตำแหน่งของบริษัทในอุตสาหกรรม

การประกอบกิจการของบริษัทฯอยู่ในลำดับ กลางๆ ในกิจการประเภทเดียวกัน

(3) การจัดหาผลิตภัณฑ์

5.  ก. แร่ดีบุก

ประทานบัตรที่ 17996/12395 ตำบลรัษฎา อ.เมือง จ.ภูเก็ต
และประทานบัตรเลขที่17997/12563 ตำบลเชิงทะเล อ.ถลาง จ. ภูเก็ต

  ข. กำลังการผลิตและปริมาณการผลิต : เหมืองแร่ดีบุก

เนื่องจากแหล่งแร่ของประทานบัตรที่ 17996/12395
ได้ผ่านขั้นตอนการขุดหาแร่ในอดีตมาหลายครั้งจึงไม่สามารถที่จะบ่งชี้ชัดว่าจุดใดบ้างที่ยังคงมีความสมบูรณ์ของแร่สูง
แต่บริษัทฯ จะอาศัยภาคปฏิบัติโดยใช้เรือนำร่องสำรวจปริมาณแร่ก่อนที่จะเดินเรือขุด
เพื่อทำการขุดให้ได้มากที่สุด ทั้งนี้บริษัทผู้รับเหมาของบริษัทฯ
ได้เริ่มเดินเรือขุดแร่ตั้งแต่เดือนพฤษภาคม 2541 ที่ผ่านมา

  -------------------------------- --------------------------------------
  รายการ                           แร่ดีบุก

  1. กำลังการผลิต                    

  2545                             280 หาบต่อเดือน

  2544                             1,000 หาบต่อเดือน

  2543                             900 หาบต่อเดือน

  2. ปริมาณการผลิต                   

  2545                             3,355 หาบ

  2544                             11,054 หาบ

  2543                             9,920 หาบ

  3. อัตราการใช้กำลังการผลิต (ปัจจุบัน)   100%

  4. ปริมาณการผลิตที่สามารถเพิ่มได้       450 หาบต่อเดือน

  5. จำนวนกะที่ผลิตได้                 3

  6. จำนวนกะที่ผลิตจริง                3
  -------------------------------- --------------------------------------

ค. ข้อมูลเกี่ยวกับวัตถุดิบ : เหมืองแร่ดีบุก

ในการทำเหมืองแร่ดีบุกในทะเลของบริษัทฯ
เป็นการขุดค้นสินแร่ดีบุกที่เป็นทรัพยากรธรรมชาติในบริเวณพื้นที่ประทานบัตร
ซึ่งปริมาณแร่ดีบุกที่สะสมอยู่ในพื้นที่ดังกล่าวย่อมมีปริมาณจำกัดตามธรรมชาติ
แต่เนื่องจากพื้นที่ทำเหมืองตามประทานบัตรของบริษัทฯ มีแนวร่องน้ำพาดผ่านเป็นระยะทางประมาณ
5 กิโลเมตร การที่ร่องน้ำพาดผ่านนี้ มีผลดีต่อบริษัทฯ ในด้านที่คลื่นกระแสน้ำจะพัดพาแร่ต่างๆ
ซึ่งมีน้ำหนักมากกว่าตะกอนดินทรายทั่วไปมาตกตะกอนบริเวณร่องน้ำนี้
จึงทำให้บริเวณโดยรอบของร่องน้ำ มีปริมาณแร่มากกว่าที่ราบโดยทั่วไป
และร่องน้ำดังกล่าวก็จะมีแร่ต่างๆ ที่ถูกพัดมาสะสมมากขึ้นเรื่อยๆ
แม้ว่าได้ผ่านการทำเหมืองมาแล้วก็ตาม

ง. ขั้นตอนและเทคโนโลยีการผลิต : การทำเหมืองแร่ดีบุกในทะเล

ปัจจุบันบริษัทฯ ได้ทำสัญญาจ้างผู้รับเหมาให้เป็นผู้ทำการขุดแร่
โดยทั่วไปการทำเหมืองแร่ดีบุกในทะเลหลังจากที่ได้ประทานบัตรแล้ว
ในการดำเนินการจะใช้เรือนำร่องสำรวจปริมาณแร่สำรองก่อนที่จะเดินเรือขุด

แผนภูมิแสดงขั้นตอนการทำเหมืองแร่ดีบุกในทะเล

 

 จ. ผลกระทบของฤดูกาล : เหมืองแร่ดีบุกในทะเล

บริษัทฯ มีประทานบัตรการทำเหมืองแร่ 2 ฉบับ คือ ประทานบัตรที่ 17996/12395 และ
17997/12563 ซึ่งได้รับผลกระทบของฤดูกาลแตกต่างกันดังนี้

ประทานบัตรที่ 17996/12395 :
อยู่บริเวณอ่าวภูเก็ตซึ่งไม่ได้รับผลกระทบจากฤดูกาลทำให้สามารถทำเหมืองแร่ดีบุกได้ตลอดปี

ประทานบัตรที่ 17997/12563 : อยู่บริเวณอ่าวบางเทา
ซึ่งจะได้รับผลกระทบจากมรสุมตะวันตกเฉียงใต้ที่พัดผ่านในเดือนเมษายน - ตุลาคม ของทุกปี
ทำให้มีคลื่นลมแรงไม่สามารถนำเรือขุดไปทำการขุดแร่ในช่วงเวลาดังกล่าวได้
แต่อย่างไรก็ตามในปัจจุบันบริษัทฯ
ได้หยุดการประกอบธุรกิจเหมืองแร่ในบริเวณดังกล่าวเป็นการชั่วคราว

ฉ. มาตรการป้องกันและแก้ไขผลกระทบกระเทือนคุณภาพสิ่งแวดล้อม : เหมืองแร่ดีบุก

ประทานบัตรสำหรับการทำเหมืองแร่ดีบุกในทะเลของบริษัทฯ
เป็นประทานบัตรที่ไม่มีเงื่อนไขของสำนักงานคณะกรรมการสิ่งแวดล้อมแห่งชาติ
แต่อย่างไรก็ตามบริษัทฯ ได้ปฏิบัติตามระเบียบข้อบังคับของทางราชการ
รวมทั้งข้อบังคับเพื่อความปลอดภัยและป้องกันอุบัติเหตุของกรมทรัพยากรธรณีโดยเคร่งครัด
ตลอดจนคำแนะนำของเจ้าพนักงานประจำท้องที่ด้วย โดยก่อนที่จะดำเนินการทำเหมือง บริษัทฯ
จะต้องยื่นแผนผังโครงการทำเหมืองแร่ดีบุกโดยวิธีเรือขุด
ให้กรมทรัพยากรธรณีพิจารณาเห็นชอบและต้องได้รับอนุมัติก่อนจึงจะสามารถเริ่มดำเนินการได้
โดยแผนผังโครงการจะมีการระบุวิธีการทำเหมือง เครื่องจักรและอุปกรณ์ที่ใช้
น้ำที่ใช้ในการทำเหมือง การเก็บขังมูลดินทรายและน้ำขุ่นข้น
มาตราการป้องกันและแก้ไขผลกระทบต่อคุณภาพสิ่งแวดล้อม ฯลฯ

ในส่วนที่เกี่ยวกับน้ำที่ใช้ในการทำเหมืองและการระบายน้ำ เนื่องจากการทำเหมืองแร่ของบริษัทฯ
ทำในทะเล ดังนั้นจึงใช้น้ำทะเลในขบวนการทำเหมือง เช่น การแต่งแร่ การทำความสะอาด
และการระบายน้ำ น้ำส่วนเกินและน้ำทิ้งจะระบายรวมกับมูลดินทรายเพื่อปล่อยลงสู่ทะเล
และจากการที่แหล่งแร่อยู่ในระดับน้ำลึกค่อนข้างมาก มีคลื่นลมแรง ประกอบกับกระแสน้ำขึ้นลงวันละ
2 ครั้ง ได้ช่วยทำให้มูลดินทรายตกตะกอนรวดเร็ว ตะกอนมูลดินทรายที่เรือปล่อยทิ้งทางท้ายเรือ
จะวนตัวลงสู่พื้นทะเลถมกลับคืนไปยังเหมืองที่เรือขุดได้ผ่านไปแล้ว
ในบางกรณีที่ตะกอนมูลดินทรายจมตัวกองเป็นเนินดินใต้ทะเล ก็จะมีกระแสน้ำ
เป็นตัวช่วยปรับสภาพเนินดินให้เป็นที่ราบ ถึงแม้จะมีธรรมชาติ ช่วยปรับสภาพพื้นผิวทะเล
โดยไม่ทำให้เกิดผลกระทบต่อคุณภาพสิ่งแวดล้อมแล้ว แต่บริษัทฯ
ก็ได้มีการชำระค่าธรรมเนียมชดเชยในการเททิ้งมูลดินทรายและน้ำขุ่นข้นลงในทางน้ำสาธารณะให้แก่ทางราชการเป็นประจำทุกปี
เมื่อดำเนินการทำเหมืองแร่ดีบุก

ผลกระทบต่อสิ่งแวดล้อมแร่ดีบุก ผลการปฏิบัติจริงเปรียบเทียบกับอัตราสูงสุดตามกฎหมาย

บริษัทฯ ได้ผลิตแร่ดีบุกในทะเลโดยใช้กระบวนการผลิต
ที่มีการปรับสภาพพื้นที่ที่ผ่านการทำเหมืองแล้วตะกอนมูลดินทรายที่เรือดูดปล่อยทิ้งทางท้ายเรือจะวนตัวลงสู่พื้นทะเลถมกลับคืนไปยังขุมเหมืองที่เรือดูดได้ทำเหมืองผ่านไปแล้ว
ซึ่งเป็นการปรับสภาพพื้นที่ที่ผ่านการทำเหมืองไปแล้วในตัว
จึงไม่กระทบกระเทือนคุณภาพสิ่งแวดล้อมแต่ประการใด

เหมืองหินอุตสาหกรรม

  (1) ลักษณะผลิตภัณฑ์

เหมืองหินอุตสาหกรรม : หินอุตสาหกรรมเพื่อการก่อสร้างที่ได้ถูกย่อยจากโรงโม่หิน

บริษัทฯ ได้ทำสัญญาเช่าช่วงประทานบัตรทำเหมืองแร่หินอ่อน 2 ประทานบัตร จากบริษัท
สยามหินประดับ จำกัด เมื่อวันที่ 4 มีนาคม 2539 คือประทานบัตรที่ 27951/14713 และ
27952/14724 ที่ตำบลลำพญากลาง อำเภอ

มวกเหล็ก จังหวัดสระบุรี
โดยสัญญาเช่าช่วงดังกล่าวสิ้นสุดตามอายุของประทานบัตรในเดือนพฤศจิกายน 2561
และเดือนมกราคม 2562 ตามลำดับ บริษัทฯ
ได้ว่าจ้างบริษัทที่ปรึกษาทำการสำรวจแหล่งแร่หินอุตสาหกรรมดังกล่าว
พบว่ามีปริมาณสำรองของหินดังนี้

ปริมาณสำรองหินจากระดับพื้นที่ราบขึ้นไป อายุประทานบัตรสิ้นสุด

ประทานบัตรที่ 27951/14713 48,992,250 เมตริกตัน 25 พฤศจิกายน 2561

ประทานบัตรที่ 27952/14724 30,624,750 เมตริกตัน 16 มกราคม 2562

จากปริมาณสำรองหินดังกล่าวบริษัทฯ
คาดว่าจะสามารถผลิตหินอุตสาหกรรมได้จนสิ้นสุดอายุของประทานบัตรทั้งสอง นอกจากนี้บริษัทฯ
ได้ว่าจ้างบริษัท ที่ปรึกษาอุตสาหกรรมเหมืองแร่ไทย จำกัด
ทำการศึกษาความเป็นไปได้ของโครงการทำเหมืองหินอุตสาหกรรม
ผลสรุปว่าโครงการดังกล่าวมีความเป็นไปได้ในการลงทุน และ บริษัท สยามหินประดับ จำกัด
ได้ดำเนินการขอเพิ่มชนิดหินอุตสาหกรรมเพื่อการก่อสร้างสำหรับประทานบัตรทั้งสอง
และได้รับอนุญาตจากกรมทรัพยากรธรณีให้เพิ่มชนิดแร่หินอุตสาหกรรมได้ ตั้งแต่วันที่ 26 พฤศจิกายน
2539 ตามหนังสือของกรมทรัพยากรธรณีที่ 15 (สระบุรี) /1891 ลงวันที่ 28 พฤศจิกายน 2539
ทั้งนี้บริษัทฯ ได้ผลิตหินเพื่อการจำหน่ายตั้งแต่เดือนธันวาคม 2540 ที่ผ่านมา
เครื่องจักรมีกำลังการผลิตเต็มที่ประมาณ 3,000 ตันต่อวัน

สำหรับการได้มาของประทานบัตรการทำเหมืองหินในปัจจุบันค่อนข้างยาก
เนื่องจากต้องมีการประกาศเป็นแหล่งหินสำรองโดยกรมทรัพยากรธรณี กระทรวงอุตสาหกรรม
และต้องไม่อยู่ในเขตลุ่มน้ำอันเป็นแหล่งต้นน้ำของกรมป่าไม้
ทั้งยังต้องผ่านหน่วยงานที่เกี่ยวข้องที่จะให้การอนุมัติ อันได้แก่
สำนักงานคณะกรรมการสิ่งแวดล้อมแห่งชาติ จังหวัด องค์การบริหารส่วนตำบล เป็นต้น
และใช้เวลาในการดำเนินการนานหลายปี เช่นเดียวกับการขอประทานบัตรการทำเหมืองแร่อื่นๆ

ธุรกิจเหมืองหินอุตสาหกรรมของบริษัทฯ เป็นการสร้างศักยภาพ
และสนับสนุนการประกอบธุรกิจก่อสร้างของบริษัท ซิโน-ไทย เอ็นจีเนียริ่ง แอนด์ คอนสตรัคชั่น
จำกัด (มหาชน) เนื่องจากหินอุตสาหกรรมเป็นปัจจัยสำคัญในการก่อสร้าง
นอกจากนี้บริเวณโครงการยังคงมีความต้องการใช้หินอุตสาหกรรมสูง สำหรับหินที่บริษัทฯ ผลิตได้
มีคุณภาพดี สามารถพัฒนาเป็นส่วนประกอบของอุตสาหกรรมพื้นฐานอื่นๆ ได้
และเครื่องจักรที่ใช้เป็นเครื่องจักรที่ทันสมัยไม่มีผลกระทบต่อสิ่งแวดล้อม และไม่สร้างมลภาวะ

สรุปสาระสำคัญของประทานบัตรที่ 27951/14713

วันที่ได้รับประทานบัตร 26 พฤศจิกายน 2536

ผู้รับประทานบัตร บริษัท สยามหินประดับ จำกัด

บริษัท ซิโน-ไทย รีซอร์เซส ดีเวลลอปเม้นท์ จำกัด (มหาชน)
ได้เช่าช่วงประทานบัตรฉบับนี้ต่อจากบริษัท สยามหินประดับ จำกัด เมื่อวันที่ 4 มีนาคม 2539
โดยมีอายุของสัญญาเช่าช่วง

จนสิ้นอายุประทานบัตร

ผู้ออก กระทรวงอุตสาหกรรม โดยทรัพยากรธรณีประจำท้องที่

วัตถุประสงค์ ทำเหมืองแร่หินอ่อน โดยวิธีเหมืองหาบและได้รับอนุมัติให้เพิ่มชนิดแร่หินอุตสาหกรรม
เพื่อ

การก่อสร้าง เมื่อวันที่ 26 พฤศจิกายน 2539 จากกรมทรัพยากรธรณี

ที่ตั้ง ตำบลลำพญากลาง อำเภอมวกเหล็ก จังหวัดสระบุรี

เนื้อที่ 152 ไร่ 3 งาน 32 ตารางวา

อายุประทานบัตร 25 ปี นับแต่วันที่ 26 พฤศจิกายน 2536 ถึง 25 พฤศจิกายน 2561

สรุปสาระสำคัญของประทานบัตรที่ 27952/14724

วันที่ได้รับประทานบัตร 17 มกราคม 2537

ผู้รับประทานบัตร บริษัท สยามหินประดับ จำกัด

บริษัท ซิโน-ไทย รีซอร์เซส ดีเวลลอปเม้นท์ จำกัด (มหาชน)
ได้เช่าช่วงประทานบัตรฉบับนี้ต่อจากบริษัท สยามหินประดับ จำกัด เมื่อวันที่ 4 มีนาคม 2539
โดยมีอายุของสัญญาเช่าช่วงจนสิ้นอายุประทานบัตร

ผู้ออก กระทรวงอุตสาหกรรม โดยทรัพยากรธรณีประจำท้องที่

วัตถุประสงค์ ทำเหมืองแร่หินอ่อน โดยวิธีเหมืองหาบและได้รับอนุมัติให้เพิ่มชนิดแร่หินอุตสาหกรรม
เพื่อ

การก่อสร้าง เมื่อวันที่ 26 พฤศจิกายน 2539 จากกรมทรัพยากรธรณี

ที่ตั้ง ตำบลลำพญากลาง อำเภอมวกเหล็ก จังหวัดสระบุรี

เนื้อที่ 141 ไร่ 37 ตารางวา

อายุประทานบัตร 25 ปี นับแต่วันที่ 17 มกราคม 2537 ถึง 16 มกราคม 2562

(2) การตลาดและภาวะแข่งขัน

ก. กลยุทธ์ทางการตลาด

ในการจัดจำหน่ายหินอุตสาหกรรมเพื่อการก่อสร้าง บริษัทฯ ได้แบ่งกลุ่มลูกค้าออกเป็น 3 กลุ่มได้แก่
กลุ่มลูกค้าเอกชนในบริเวณพื้นที่รัศมีประมาณ 150 กิโลเมตรจากที่ตั้งโรงโม่ของบริษัทฯ
ซึ่งประกอบด้วยร้านค้าในพื้นที่อำเภอชัยบาดาล อำเภอท่าหลวง อำเภอพัฒนานิคม อำเภอด่านขุนทด
เป็นต้น กลุ่มหน่วยงานราชการที่เกี่ยวข้อง และกลุ่มลูกค้าโครงการรวมทั้งตัวแทนจัดจำหน่าย
อันได้แก่ ผู้ผลิตคอนกรีตผสมเสร็จ เป็นต้น
โดยแบ่งสัดส่วนการตลาดสำหรับกลุ่มลูกค้าเหล่านี้ประมาณร้อยละ 10:60:30 ตามลำดับ

ข. ลักษณะลูกค้า

บริษัทฯ ได้ขายสินค้าให้ลูกค้าเป็น 3 กลุ่ม ได้แก่

- กลุ่มลูกค้าเอกชนในบริเวณพื้นที่รัศมีประมาณ 150 กิโลเมตรจากที่ตั้งโรงโม่ ของบริษัทฯ

  - กลุ่มหน่วยราชการที่เกี่ยวข้องผ่านทางบริษัทผู้รับเหมาโครงการ

-   กลุ่มลูกค้าโครงการรวมทั้งตัวแทนจัดจำหน่าย ได้แก่ CPAC S.V. Concrete

  บริษัท ผลิตภัณฑ์คอนกรีตชลบุรี จำกัด

  ค. นโยบายตั้งราคา

กำหนดราคาเพื่อให้สามารถแข่งขันได้เมื่อเทียบกับผู้ผลิตรายอื่นในบริเวณใกล้เคียง
ซึ่งอาจมีการปรับเพิ่มหรือลดราคา ขึ้นอยู่กับเงินสดหรือเงินเชื่อ
และพิจารณาจากระยะทางในการขนส่งประกอบด้วย

ง. ภาวะอุตสาหกรรม

ในอดีตที่ผ่านมาอุตสาหกรรมการผลิตหินเพื่อการก่อสร้างเป็นกิจกรรมที่มีมูลค่าการผลิตไม่ต่ำกว่าปีละ
30,000 ล้านบาท
เพื่อรองรับความต้องการจากการพัฒนาและการก่อสร้างของประเทศที่มีอัตราการเจริญเติบโตไม่ต่ำกว่าร้อยละ
5 ต่อปี การขยายตัวของอุตสาหกรรมจะมีแนวโน้มต่ำกว่าเดิมบ้าง
เนื่องจากภาวะเศรษฐกิจโดยรวมที่ชะลอตัวลง แต่ในแผนพัฒนาฯ ฉบับที่ 9
นโยบายรัฐบาลยังสนับสนุนโครงการสาธารณูปโภคพื้นฐานโดยเฉพาะการก่อสร้างและขยายเส้นทางคมนาคมทั่วทุกภาคของประเทศ
ประมาณการว่าความต้องการใช้หินก่อสร้าง ยังมีความต้องการใช้ในปริมาณที่สูง

จ. แนวโน้มการเจริญเติบโตของอุตสาหกรรม

การสำรวจข้อมูลพื้นที่ 3 จังหวัดรอบๆ ที่ตั้งโครงการ คือ สระบุรี ลพบุรี และนครราชสีมา
ซึ่งยังมีความต้องการค่อนข้างสูง และยังมีโครงการก่อสร้างของรัฐบาล ที่ยังดำเนินการไม่เสร็จ
ซึ่งบริษัทฯ สามารถเข้าไปมีส่วนแบ่งของตลาดได้

ฉ. ภาวะการแข่งขัน

การแข่งขันค่อนข้างสูง เนื่องจากมีผู้ประกอบการหลายรายอยู่ในบริเวณโครงการของบริษัทฯ
ซึ่งความต้องการของตลาดลดลงจากภาวะเศรษฐกิจในปัจจุบัน
ทำให้มีการตัดราคาหรือให้ข้อเสนอพิเศษต่างๆ จูงใจลูกค้า
แต่อย่างไรก็ตามหินอุตสาหกรรมของบริษัทฯ เป็นหินที่มีคุณภาพดี สามารถใช้กับคอนกรีตผสมเสร็จ
ทำเป็นส่วนผสมอาหารสัตว์หรือส่วนผสมของเครื่องสำอางได้

ช. ตำแหน่งของบริษัทฯ ในอุตสาหกรรม

โดยพิจารณาจากปริมาณการผลิตของโรงโม่หินของบริษัทฯ
ประกอบกับเครื่องจักรที่ผลิตเป็นเครื่องจักรใหม่ ทันสมัยและคุณภาพของหินที่ผลิตได้มีคุณภาพดี
ตำแหน่งของบริษัทฯ ในอุตสาหกรรมควรอยู่ในลำดับกลางในกิจการ

ประเภทเดียวกัน

  (3) การจัดหาผลิตภัณฑ์

ก. เหมืองหินอุตสาหกรรม : บริษัทฯ ได้เริ่มดำเนินการเหมืองหินอุตสาหกรรม ตั้งแต่เดือนธันวาคม
2540 ที่ผ่านมา ขณะนี้สามารถผลิตได้ประมาณ 1,000 ตันต่อวัน
เครื่องจักรมีกำลังการผลิตเต็มที่ประมาณ 3,000 ตันต่อวัน

2.  กำลังการผลิตและปริมาณการผลิต

  ------------------------------------ ----------------------------------
  รายการ                               หินอุตสาหกรรม

  1. กำลังการผลิต                        

  2545                                 1,000 ตันต่อวัน

  2544                                 1,000 ตันต่อวัน

  2543                                 1,000 ตันต่อวัน

  2. ปริมาณการผลิต                       

  2545                                 209,667 ตัน

  2544                                 260,751 ตัน

  2543                                 296,771 ตัน

  3. อัตราการใช้กำลังการผลิต (ปัจจุบัน)       40%

  4. อัตราเพิ่มของปริมาณการผลิตตามจำนวนหน่วย 1-1,000 ตันต่อวัน

  5. จำนวนกะที่ผลิตได้                     3

  6. จำนวนกะที่ผลิตจริง                    1
  ------------------------------------ ----------------------------------

ค. ข้อมูลเกี่ยวกับวัตถุดิบ : เหมืองหินอุตสาหกรรม

วัตถุดิบสำหรับการผลิตหินอุตสาหกรรมเพื่อการก่อสร้างได้ในเขตประทานบัตรที่ 27951/14713 และ

27952/14724 บริษัทฯ ได้ว่าจ้างบริษัทที่ปรึกษา
ทำการสำรวจปริมาณสำรองหินพบว่ามีปริมาณสำรองหินจากระดับพื้นที่ราบขึ้นไปประมาณ
48,992,250 เมตริกตัน และ 30,624,750 เมตริกตัน ตามลำดับ ซึ่งเพียงพอสำหรับบริษัทฯ
ที่จะสามารถผลิตหินก่อสร้างได้จนสิ้นสุดอายุของประทานบัตรทั้งสองฉบับในปี 2561 และ 2562
ตามลำดับ

ง. ขั้นตอนและเทคโลโนยีการผลิต : การทำเหมืองหินอุตสาหกรรม :

บริษัทฯ ได้ว่าจ้างผู้รับเหมาเป็นผู้ดำเนินการพัฒนาหน้าเหมืองและทำเหมืองหิน ด้วยการระเบิด
และลำเลียงหินที่ระเบิดแล้ว ซึ่งมีขนาดเล็กกว่า 1 เมตร ป้อนโรงโม่ที่ปากโม่ (Lump Stone
Chute) ซึ่งอยู่ในเขตประทานบัตรที่บริษัทฯ ได้รับจากกรมทรัพยากรธรณี

หินที่ได้จากการระเบิดจะถูกนำมาป้อนที่ปากโม่ (Lump Stone Chute) ด้วยรถบรรทุก
ผ่านขบวนการแยกดินออกจากหิน (Grizzly Screen) โดยผ่านตะแกรงที่มีขนาดของร่องขนาด 4
นิ้ว สำหรับหินที่ไม่ผ่านร่องแยกจะผ่านไปยังขบวนการผลิตหินที่ Jaw Crusher
เพื่อทำให้หินมีขนาดเล็กกว่า 12 นิ้ว และลำเลียงกองรวมไว้ที่กองหินใหญ่ (Primary Stock
Pile) หลังจากนั้น เครื่องป้อนหินใหญ่ (Vibrating Feeder)
จะนำหินใหญ่เข้าสู่ระบบย่อยหินด้วย Cone Crusher ชุดที่ 1 (Secondary Cone Crusher)
เพื่อย่อยหินให้มีขนาดเล็กลง และผ่านตะแกรงเพื่อแยกหินขนาด 1” 3/4” 3/8” และหินฝุ่น
เพื่อจัดจำหน่าย หินที่มีขนาดใหญ่กว่า 1” จะถูกนำกลับไปเข้าระบบย่อยหินด้วย Cone Crusher
ชุดที่ 2 และ 3 (Tertiary Cone Crusher) ด้วยสายพานเพื่อทำการย่อยหินให้มีขนาดเล็กลง
และผ่านตะแกรง เพื่อแยกหินขนาด 1” 3/4” 3/8” และหินฝุ่น เพื่อจัดจำหน่ายต่อไป

แผนภูมิแสดงขั้นตอนการทำเหมืองหินอุตสาหกรรม

แหล่งที่มาของเทคโนโลยีการผลิตสำหรับโรงโม่หินอุตสาหกรรมเป็นเทคโนโลยีที่ได้รับมาจากสหราชอาณาจักรอังกฤษ
ซึ่งเป็นเครื่องจักรที่ทันสมัย ต้นทุนการผลิตต่ำ กำลังการผลิตสูงถึง 50,000 ตันต่อเดือน
บริษัทฯมีความพร้อมทางด้านบุคลากร มีวิศวกรเหมืองแร่ประจำโครงการ
เครื่องจักรที่ใช้ในการผลิตไม่จำเป็นที่จะต้องถูกทดแทนด้วยเทคโนโลยีใหม่เนื่องจากไม่มีเทคนิคหรือเทคโนโลยีที่ซับซ้อน
อายุเครื่องจักรสามารถใช้ในการผลิตได้ไม่ต่ำกว่า 20 ปี
ทั้งไม่มีความจำเป็นที่ต้องปรับปรุงเครื่องจักรให้แข่งขันได้
เพราะว่าลูกค้าสนใจคุณภาพของแหล่งหินที่ใช้เป็นวัตถุดิบมากกว่า
ซึ่งคุณภาพหินอุตสาหกรรมของบริษัทฯ
เป็นหินที่มีคุณภาพดีสามารถใช้เป็นวัตถุดิบในการผลิตคอนกรีตสำเร็จรูปได้เป็นอย่างดี

จ. ผลกระทบของฤดูกาล : เหมืองหินอุตสาหกรรม

ในส่วนของการย่อยและโม่หิน จะไม่ได้รับผลกระทบจากฤดูกาล
เนื่องจากใช้เทคโนโลยีและแผนการผลิตตามแบบวิศวกรรมเหมืองแร่ที่ได้มาตรฐานทันสมัยตามที่กรมทรัพยากรธรณีกำหนด
แต่อย่างไรก็ตามในส่วนของลูกค้าที่ซื้อ

ผลิตภัณฑ์ของบริษัทฯ ไปเพื่อการก่อสร้าง
จะมีการชะลอการดำเนินธุรกิจบ้างระหว่างเดือนกรกฎาคมถึงเดือนกันยายน เนื่องจากเป็นช่วงฤดูฝน
ซึ่งบริษัทฯ ได้วางแผนขยายฐานลูกค้าออกไปสู่กลุ่มที่ไม่ได้รับผลกระทบจากฤดูโดยตรง เช่น
กลุ่มผู้ผลิตวัสดุก่อสร้าง ซึ่งสามารถผลิตและเก็บเป็นสต๊อคสินค้า และใช้ในการก่อสร้างภายในอาคาร
กลุ่มผู้ผลิตผลิตภัณฑ์เคมี

ฉ. มาตรการป้องกันและแก้ไขผลกระทบกระเทือนคุณภาพสิ่งแวดล้อม : เหมืองหินอุตสาหกรรม

ในการทำเหมืองและโรงย่อยหินอุตสาหกรรมเพื่อการก่อสร้างนี้ บริษัทฯ
ได้ปฏิบัติตามเงื่อนไขมาตราการด้านสิ่งแวดล้อมของกรมทรัพยากรธรณีอย่างเคร่งครัด
โดยได้ดำเนินการดังนี้

-
วางระบบป้องกันผลกระทบต่อสิ่งแวดล้อมโดยมีวิศวกรผู้ออกแบบระบบรับรองประสิทธิภาพการใช้งาน

- โรงโม่หินได้จัดทำเป็นระบบแบบปิดในส่วนของเครื่องบด ตะแกรงร่อน ระบบสายพานลำเลียง
รวมทั้งมีการ

ติดตั้งเครื่องฉีดสเปรย์น้ำ เพื่อป้องกันฝุ่นละออง

  - ถนนภายในโรงโม่หินเป็นถนนลาดยาง
  และพื้นที่เก็บกองหินเป็นหินบดอัดแน่นพร้อมทั้งมีระบบการทำ

  ความสะอาด และการระบายน้ำที่ดี

- มีการสร้างคูระบายน้ำโดยรอบโรงโม่และมีบ่อดักตะกอน

- จัดทำแนวคันดิน และอยู่ระหว่างการปลูกแนวต้นไม้ทรงสูงหนาเพื่อปิดกั้นทิศทางลม
และเสียงตามความเหมาะสมของสภาพพื้นที่

  ฯลฯ

และนอกจากนี้เครื่องมือเครื่องจักรที่ใช้ ได้ถูกออกแบบตามมาตราฐาน
โดยใช้เทคโนโลยีจากประเทศอังกฤษ ซึ่งทันสมัยและช่วยป้องกันผลกระทบต่อสิ่งแวดล้อม

ผลกระทบต่อสิ่งแวดล้อมหินอุตสาหกรรม ผลการปฏิบัติจริงเปรียบเทียบกับอัตราสูงสุดตามกฎหมาย

บริษัทฯได้ใช้เครื่องจักรในการผลิตที่ทันสมัยไม่ทำลายคุณภาพสิ่งแวดล้อมและเป็นไปตามกฎระเบียบและได้รับอนุญาตจากกรมทรัพยากรธรณีแล้วประกอบกับในช่วงระหว่างเวลาการผลิตก็ได้ปฏิบัติตามระเบียบแบบแผนของวิศวกรรม
การทำเหมืองแร่ และข้อกำหนดของกรมทรัพยากรธรณี
จึงไม่มีผลกระทบกระเทือนคุณภาพสิ่งแวดล้อมแต่ประการใด